City of Lover

City of Lover היה קונצרט בן יום אחד של הזמרת-יוצרת האמריקאית טיילור סוויפט. הוא נערך בתיאטרון אולימפיה בפריז, צרפת, ב-9 בספטמבר 2019, פרק זמן קצר לאחר צאת אלבום האולפן השביעי שלה Lover ‏(2019). הקונצרט התקיים עבור מעריצים שזכו בכרטיסים בלעדיים באמצעות תחרויות מקוונות או רכישות אלבומים. רשימת השירים ב-City of Lover כללה שישה עשר שירים, מתוכם שמונה שירים מ-Lover ושמונה שירים משאר קטלוג המוזיקה של סוויפט. הוא התקיים במשך שעה, והיה היחיד שקיימה כאמצעי קידום ל-Lover, לאחר שסיבוב ההופעות השישי המתוכנן שלה "Lover Fest", בוטל עקב מגפת הקורונה. ב-15 במאי 2020, ספיישל טלוויזיוני בשם Taylor Swift: City of Lover, שצולם במהלך הקונצרט, שודר ב-ABC בארצות הברית. בהשוואה לקונצרט המקורי, הספיישל הטלוויזיוני כלל רק את הביצועים לשמונת השירים מ-Lover, ואורכו היה 42 דקות כולל פרסומות. City of Lover והספיישל הטלוויזיוני זכו לביקורות חיוביות ופרסומים במדיה החברתית וזאת, בנוסף לכך שמבקרי המוזיקה טענו כי "לסוויפט יש נוכחות בימתית". בכמה מהביקורות נכתב כי הקונצרט של סוויפט באולימפיה (מקום עם קיבולת של 2,000 מקומות ישיבה) היה מהלך נדיר מצידה, לאחר קיום סיבוב ההופעות "Reputation Stadium Tour" מ-2018. כמה מבקרים העירו כי הספיישל הטלוויזיוני היה צריך לכלול את כל שישה עשר השירים שביצעה בקונצרט ולא רק שמונה מתוכם. ב-16 במאי 2020, עלה הספיישל הטלוויזיוני להולו ודיסני+. הזמרת-יוצרת האמריקאית טיילור סוויפט הוציאה את אלבום האולפן השביעי שלה, Lover, ב-23 באוגוסט 2019, על ידי חברת התקליטים ריפבליק רקורדס. סוויפט תיארה אותו כ"מכתב אהבה לעצמה", והוסיפה שהוא בוחן את "ספקטרום האהבה המלא", שנוצר בהשראת הקשרים עם המעריצים שלה שנכחו ב-"Reputation Stadium Tour" ‏(2018). האלבום זכה לביקורות חיוביות מטעם מבקרי המוזיקה, אשר שיבחו את הפקתו ואת הבגרות שהוא מציג. הוא זכה להצלחה מסחרית רבה, וכבש את פסגות מצעדי האלבומים במדינות כמו אוסטרליה, קנדה, אירלנד, הולנד, פורטוגל, ספרד, בריטניה וארצות הברית, והיה לאלבום הנמכר ביותר בעולם של אמן סולו בשנת 2019. לרגל חגיגת יציאת האלבום קיימה סוויפט את City of Lover. קונצרט חד-פעמי שהתקיים באולם המוזיקה אולימפיה בפריז, צרפת, ב-9 בספטמבר 2019. לפני האירוע, הכרטיסים לא היו זמינים לרכישה, אך היו שמורים למעריצים שקנו את האלבום או השתתפו בתחרויות מקוונות שהתקיימו ב-37 מדינות נבחרות ברחבי העולם. בשל סודיות האירוע, לא התקיימו מסעות פרסום נרחבים עבור האלבום. City of Lover היה הקונצרט היחיד שקיימה סוויפט באולם מוזיקה שליווה את Lover, לאחר שסיבוב ההופעות המתוכנן "Lover Fest" בוטל עקב מגפת הקורונה. City of Lover היה לקונצרט הראשון של סוויפט שהתקיים באולם מוזיקה בצרפת מאז סיבוב ההופעות השני שלה "Speak Now World Tour", שהתקיים בשנת 2011. (אם כי היא קיימה הופעה מצומצמת באונייה בנהר סן בשנת 2013 לקידום אלבומה הרביעי, Red). לבאי הקונצרטים הוענקו צמידי יד שהוארו באמצעות LED והבהבו בצורכה מסונכרנת עם כל שיר שביצעה. שם הקונצרט מבוסס על הכינוי של פריז כ"עיר האהבה". בסך הכול שהו בו כ-2,000 משתתפים, שזכו בכרטיסים שלו באמצעות תחרויות מקוונות או רכישות אלבומים. רשימת השירים שבוצעה בקונצרט הורכבה בעיקר משירים מ-Lover, וכללה את הסינגלים "Me!",‏ "You Need to Calm Down",‏ "Lover",‏ "The Man", ואת הרצועות "The Archer",‏ "Death by a Thousand Cuts",‏ "Cornelia Street" ו-"Daylight". סוויפט פתחה את הקונצרט עם "Me!", ושניים משיריה הקודמים: "Blank Space" (מתוך 1989 משנת 2014) ו-"I Knew You Were Trouble" (מתוך Red משנת 2012). היא המשיכה עם "The Archer", לפני שביצעה שני שירים מקטלוג המוזיקה הישן שלה – "Love Story" (מתוך Fearless משנת 2008) ו-"Delicate" (מתוך Reputation משנת 2018). לאחר "Delicate" הסבירה לקהל על תהליך כתיבת השירים שלה וקיימה בפניו קטע אקוסטי קצר, במהלכו הופיעה עם שירים שביצעה בשילוב גיטרה אקוסטית ופסנתר ואמרה כי: "עם האלבום הזה, כל מה שכתבתי, כתבתי עם כלי נגינה אחד. כתבתי עם הגיטרה שלי או עם הפסנתר שלי, אז חשבתי לעצמי שאני רוצה לנסות לעשות זאת גם עכשיו. לשיר באותו האופן הערב, בשידור חי, כי זו הפעם הראשונה שלי שאני מבצעת את השירים האלה מולכם". במהלך הקטע האקוסטי ביצעה סוויפט גרסאות מופשטות של "Death by a Thousand Cuts",‏ "Cornelia Street" ו-"The Man". בין כל שיר, היא שיתפה את הקהל ברקע שקדם לכתיבה שלהם. לאחר מכן, ביצעה שני שירים מ-Red: ‏"Red" ו-"All Too Well", בשילוב פסנתר כנף. אחריהם, ביצעה את "Daylight" וכשסיימה החלה לשיר את "Style" (מתוך 1989 משנת 2014). שני שירים מתוך Lover‏ – "You Need to Calm Down" ו-"Lover" בוצעו בהמשך לכך, והקונצרט הסתיים בביצועה של סוויפט ללהיטה "Shake It Off" (מתוך 1989 משנת 2014). City of Lover הסתיים ללא הדרן. ב-17 במאי 2020, Taylor Swift: City of Lover שודר במשך שעה, ב-ABC. למחרת, הוא היה זמין בווידאו על פי דרישה בהולו ובדיסני+. בתקשורת סברו כי סוויפט נקטה בפעולה זו עקב מגפת הקורונה, שהובילה לביטול סיבוב ההופעות השישי שלה, "Lover Fest". בעוד שהקונצרט האמיתי כלל 16 שירים והתקיים במשך שעה, הספיישל הטלוויזיוני כלל רק את שמונת השירים מ-Lover, והתקיים במשך 42 דקות (כולל פרסומות). הקרנת הבכורה שלו ששודרה ב-ABC צברה למעלה מ-3.63 מיליון צופים. לאחר הקרנת הבכורה, הגרסאות החיות לשירים מ-Lover הופצו בפלטפורמות המוזיקה הדיגיטליות והסטרימינג, למעט הגרסה החיה של "The Man", שהופצה בפלטפורמות ב-18 בפברואר 2020. עם סיום הקונצרט, הוא זכה לביקורות חיוביות מטעם התקשורת באירופה. רוב המבקרים אהבו במיוחד את הקטע האקוסטי בו הסבירה סוויפט על מלאכת כתיבת השירים שלה, תוך שיצרה קשר עם הקהל. במגזין הצרפתי Melty ראו בו "לילה בלתי נשכח". האנה מילריאה ממגזין NME העניקה לקונצרט דירוג של חמישה כוכבים מתוך חמישה בסך הכול, ושיבחה את הנוכחות הבימתית של סוויפט ואת האינטראקציה האינטימית עם הקהל. בנוסף לכך, היא התרשמה גם מהביצועים האקוסטיים, שהציגו לא רק את מלאכת כתיבת השירים של סוויפט, אלא גם את יכולות השירה שלה. כמו כן, שרה קרסון מהעיתון הבריטי i העניקה לקונצרט דירוג של חמישה כוכבים מתוך חמישה בסך הכול, וטענה שסוויפט "בעלת יכולות הופעה טובות" והוסיפה שיש לה "ביטחון וגישה נינוחה יותר מאשר בעבר שלה". קרסון התרשמה מההופעה של סוויפט באולימפיה מול 2,000 צופים, אם כי הביעה הסתייגות מההופעות הגדולות שקיימה ב-"Reputation Stadium Tour"‏ (2018) והצהירה כי: "זו אחת מטרגדיות התהילה הבלתי נמנעות שכאשר זמר או פזמונאי הופכים ל"סופרסטאר", סיבובי הופעות עולמיים והופעות עם מאות אלפי צופים בקהל גורמים לדחיקת ההופעות הקטנות האלו – לראות את סוויפט כל כך קרוב, בחדר היסטורי, שכולו מוזהב, הייתה פריבילגיה". במאמר של המגזין הצרפתי Les Inrockuptibles, ציינה אהלם חטאב כי "סוויפט זכתה להצלחה מסחרית מוגבלת בצרפת, משום שהעדיפה את המדינות דוברות האנגלית ויפן בפרט. באמצעות הקונצרט City of Lover, סוויפט הוכיחה את עצמה הן כמוזיקאית והן כמבצעת, והדבר יכול להוביל לכך שהצלחתה בצרפת תגדל". באתר של דיסני+ פורסמה כתבה אודות הקונצרט גם כן. הספיישל הטלוויזיוני ששודר ב-ABC זכה לביקורות חיוביות בעיתונות האמריקאית, אם כי חלק מהמבקרים חשו שאורכו (42 הדקות) היה קצר מדי. כריס וילמן מווראייטי שיבח את יכולות סיפור הסיפורים של סוויפט הן בשיריה והן בשיחותיה בנוגע לתפיסה מאחורי הקלעים של המוזיקה שלה. וילמן התרשם גם "מהופעתה הפשטנית של סוויפט בשמלה שחורה ובמגפיים שחורים, והתאורה המינימלית, שהדגישה את התפאורה האינטימית". אלכסיס לנזה מ-North by Northwestern הייתה חיובית באופן דומה, אך הטילה ספק בספיישל הטלוויזיוני וטענה ש"ייתכן שסוויפט ביצעה את שירי Lover בלבד כתוצאה ממחלוקת המאסטרס המתמשכת שלה". ב-The Philadelphia Inquirer הופנתה כלפי הקונצרט ביקורת מעורבת. להלן רשימת השירים של City of Lover. השירים שהופיעו בספיישל הטלוויזיוני ששודר על ידי ABC מסומנים בצלבון כפול (). "Me!" "Blank Space" "I Knew You Were Trouble" "The Archer" "Love Story" "Delicate" "Death by a Thousand Cuts" "Cornelia Street" "The Man" "All Too Well" "Red" "Daylight" "Style" "You Need to Calm Down" "Lover" "Shake It Off" "City of Lover", במסד הנתונים הקולנועיים IMDb (באנגלית) "City of Lover", באתר דיסני+ סרטים (באנגלית) DeLuca, Dan (18 במאי 2020). "Taylor Swift's 'City of Lover' concert special was brief and bittersweet. Remember live music?". The Philadelphia Inquirer. נבדק ב-9 במרץ 2021. {{cite web}}: (עזרה) Collins, Katie. "Taylor Swift's Lover: How to stream and buy the album now on Apple, Spotify, Amazon". CNET. אורכב מ-המקור ב-25 באוגוסט 2019. נבדק ב-25 באוגוסט 2019. {{cite web}}: (עזרה) EW cover: Taylor Swift on new album, reputation, easter eggs, fan theories | EW.com, web.archive.org, ‏2019-08-12 Moniuszko, Sara (23 באוגוסט 2019). "Taylor Swift 'Lover' reviews: Critics are enamored by the 'earnest,' 'romantic' new album". USA Today. נבדק ב-9 במרץ 2021. {{cite web}}: (עזרה) "australian-charts.com – Taylor Swift – Lover". Hung Medien. נבדק ב-9 במרץ 2021. {{cite web}}: (עזרה) "Biggest-selling album worldwide for a solo artist (current)". ספר השיאים של גינס. נבדק ב-9 במרץ 2021. {{cite web}}: (עזרה) Mylrea, Hannah (10 בספטמבר 2019). "Taylor Swift's The City of Lover concert: an intimate celebration of her fans and career". NME. נבדק ב-9 במרץ 2021. {{cite web}}: (עזרה) "Taylor Swift Fans Descend on Paris for 'City of Lover' Concert". Reuters. 9 בספטמבר 2019. נבדק ב-9 במרץ 2021. {{cite web}}: (עזרה) Blisco, Elise (27 בפברואר 2021). "Taylor Swift officially cancels Lover Fest tour because of 'unprecedented pandemic'". USA Today. נבדק ב-12 במרץ 2021. {{cite web}}: (עזרה) "Taylor Swift éblouit Paris lors du City Of Lover Concert à l'Olympia, notre récap'" [Taylor Swift dazzles Paris with City of Lover concert at l'Olympia, our recap]. Melty (בצרפתית). 11 בספטמבר 2019. נבדק ב-9 במרץ 2021. {{cite web}}: (עזרה) La Rédaction, Taylor Swift est-elle enfin à la conquête de la France ? - Les Inrocks, https://www.lesinrocks.com/ (ב־) Carson, Sarah (10 בספטמבר 2019). "Taylor Swift – City of Lover, L'Olympia, Paris: this tiny show was magical, intimate, and unique". i. נבדק ב-9 במרץ 2021. {{cite web}}: (עזרה) Garvey, Marienne (18 במאי 2020). "Taylor Swift's 'City of Lover Concert' was an intimate, stripped-down performance". CNN. נבדק ב-9 במרץ 2021. {{cite web}}: (עזרה) Kaufman, Gil (8 במאי 2020). "ABC To Air Taylor Swift 'City of Lover' Concert Special". Billboard. נבדק ב-10 במאי 2020. {{cite web}}: (עזרה) Lipshutz, Jason (17 במאי 2020). "Taylor Swift City of Lover Concert: Best Moments". Billboard. נבדק ב-18 במאי 2020. {{cite web}}: (עזרה) Alexis Lanza, Photo Editor, Taylor Swift: City of Lover review, North by Northwestern, ‏2020-05-26 (באנגלית) Porter, Rick (18 במאי 2020). "TV Ratings: 'American Idol' Finale Tops Sunday, Down From 2019". The Hollywood Reporter. נבדק ב-24 בנובמבר 2020. {{cite web}}: (עזרה) "Taylor Swift Releases 'The Man – Live from Paris' Song and Video... and it's Glorious: Stream It Now". Billboard. 18 בפברואר 2020. נבדק ב-18 במאי 2020. {{cite web}}: (עזרה) Lucile Murot, Taylor Swift éblouit Paris lors d'un show privé à l'Olympia pour le City Of Lover Concert, notre récap', melty, ‏2019-09-10 (ב־) Taylor Swift City Of Lover Concert Review | What's On Disney Plus, ‏2020-05-20 (באנגלית אמריקאית) Chris Willman, Chris Willman, Taylor Swift’s Acoustic Side Commands Center Stage in ‘City of Lover’ Special, Variety, ‏2020-05-18 (באנגלית אמריקאית)